Wiͤr, Ruͦdolf der viͤrd, ✳ von gots gnaden ✳ ertzhertzog ze Oͤsterˀ, ✳ ze Steyr ✳ und ze Knˀden, ✳ fùrst ze Swaben ✳ und ze Elsazzen, ✳ und hˀre ze Chrain, ✳ auf dˀ Marich ✳
und ze Portnow, ✳ und dez Heiligen Roͤmischen Reichs ✳ obrister jêgermaister, ✳ allen christann leûten, eweklich, ✳ die disen brief ✳ nu oder hienach ansehent, ✳ lesent ✳
oder hoͤrent lesen, ✳ unsˀn gruͦzz, ✳ mit erchantnuzz diser nachgeschribenˀ dinge, ✳ wie joch daz ist, ✳ daz unser fûrstleich wirdikait darzuͦ gesetzet ✳ und geordent si, ✳ daz wir ✳
alle gotzheuser ✳ gemainleich schirmen ✳ und bi irn rechten halten sullen, ✳ so sein wiͤr doch allermaist gepunden, ✳ den gotzheûsern, ✳ die in unsˀn landen gelegen ✳ und
sunderleich von unsˀn vordern ✳ mit vlizzigˀ begirde gepauwen, ✳ gestiftet ✳ und bewidemt ✳ und ouch mit erbˀn freyheiten ✳ und gnaden, ✳ hantvesten ✳ und priefen, ✳ gar wirdekleichen versehen ✳ und gesterket sint, ✳ als daz pilleich ist, ✳ dar umb so wizzen alle leute ✳ und besundˀ die, ✳ den ez ze wizzenn dûrft geschicht, ✳ daz wiͤr mit den ougen ✳
billichˀ betrachtigung angesehen haben ✳ den guͦten willen ✳ und die grozzen begiͤrde, ✳ die weilent seligˀ gedêchtnuzz ✳ hˀtzog Albr̄ von Oͤsterˀ, ✳ unser lieber vattˀ, ✳ und alle sein
pruͤdere, ✳ unser liebe vettern, ✳ den got gnade ✳ gehebt hant, ✳ zuͦ unsˀm erwirdigen ✳ und lieben chloster ✳ ze Kûngsvelt in Ergoͤw, ✳ Sant Claren ordens, ✳ in Costentzˀ pystuͦm,
und haben ✳ nach guͦter vorbetrachtigung ✳ mit rechtˀ wizzen ✳ fùr uns ✳ und die hochgebornen ✳ fûrsten, ✳ unser liebn pruͦder, Friderˀ, ✳ Albr̄ ✳ und Leupolt, hˀtzogen und hrˀn
mit sampt uns unvˀscheidenleich ✳ in den vorgeñ unsˀn landen, ✳ der aller wiͤr ✳ als der eltist under in ✳ vollen gewalt fuͤren, ✳ bestêtet von sundˀn gnaden ✳ und bestêten ✳ mit
disem brief ✳ freyleich ✳ und willekleich ✳ und wellen ouch schirmen gnêdiklich ✳ dem vorgen̄̄ unsˀm lieben chloster, ✳ daz ist den erbˀn geistleichen, ✳ unsˀn getˀwen, andêchtigen ✳
der abtischinn ✳ und dem convente der chosterfrowͤn, ✳ Sand Chlaren ordens, ✳ und auch dem convente ✳ dˀ pruͦdern Sand Frantziscen ordens ze Kûngsvelt ✳ in dem egenantē
pystuͦm, ✳ alle iͤr leut ✳ und guͤter, ✳ wa die gelegen ✳ und wie si genant sint, ✳ und all iͤr freyhait ✳ und genade, ✳ recht ✳ und gewonheit ✳ und ouch alle die hantvesten ✳ und
priefe, ✳ die si ✳ dheins wegs habent ✳ von allen unsˀn vordern, ✳ gemeinlich ✳ oder sunderlich, ✳ und ouch von uns, ✳ da pei ✳ wiͤr ✳ si ✳ schiͤrmen und halten sullen, ✳ und wellen ✳ und
binden ouch darzuͦ in dem namen, ✳ als da vor ✳ die egen̄̄ unser bruͤder ✳ und alle unsˀ nachkomen ✳ und erben ✳ und ouch alle unser amptleût und phleger ewekleich, ✳ den
wiͤr emphelh̄n ernstlich ✳ mit disem brief, ✳ daz si daz obgen̄̄ unser chlostˀ ✳ bi ✳ disen und andˀn sinen freyheiten, ✳ rechten, ✳ gewonheiten ✳ und gnaden halten, also fûrderleich ✳ und
es ouch ✳ vor allem andˀn gewalte ✳ und unrechte schirmen, ✳ also gûnstekleich, ✳ als si darumb den lon ✳ der ewigen sêlikeit vˀdienen, ✳ und die rathe ✳ und strafung, ✳ dez strengen
gerichtes von dem almêchtigen got ✳ an dem jûngsten tag ✳ vˀmiden ✳ wellen, ✳ niemāne da von ✳ undˀ allen lûten ✳ si erloubet ✳ und werd ouch nieman als geturstig, ✳ daz er ✳
diz vorgeschriben̄ unser bestêtigung ûbervar ✳ oder si dheins wegs verierre ✳ oder verbreche ✳ allechlich ✳ oder bi teiln, ✳ wer ez abˀ dar ubˀ tête, ✳ dˀ wizze darumb swêrleich̄n
vervallen in unser ✳ und aller unsˀr nachkomen ✳ und erben ungenad ✳ und ouch in die buͦzze ✳ fûnftzig marchen goldes, ✳ des der halbteil ✳ in unser fûrstleich chamˀ ✳ und dˀ
andˀ halbteil ✳ dem egen̄̄ unsmˀ chloster gevallen sol. ✳ hie bi waren, ✳ die diser dinge sint getzùge, ✳ der hochgeporn fûrst, ✳ unser liebˀ swager ✳ hˀtzog Meinhart von Payrn,
marchgraf ze Brandenburg ✳ und graf ze Tyrol, ✳ die erwirdigen in got ✳ pyschof Johans von Gurk, ✳ unser chantzler, ✳ Eberhart, ✳ abt in der Richen Owͤ, ✳ Costencer
pystuͦms, ✳ abt Clemens von den Schotten ze Wienn, ✳ Ortolf, probst ze Newnburch, ✳ Leupolt von Sâchsengangen, pharrˀ ze Wienn, ✳ Pazzowˀ pystuͦms, ✳ die edeln, ✳ unsˀ
lieben getˀwen ✳ graf Goͤtfrid von Habspurg, ✳ graf Symon von Tyͤrstein, ✳ Herman von Landenbˀg, ✳ unsˀ lantmarsch in Oͤsterˀ, ✳ Heinrˀ von Haggenberg, ✳ unsˀ hofmeistˀ,
Pilgreim der Streun, ✳ unser hofmarschalk, ✳ Johans der Prunnˀ, ✳ unser chamermeister, ✳ Alber dˀ Ottenstainer, unser kuchymaistˀ, ✳ Heinrˀ Prunnˀ, ✳ unser schenk, ✳ Wilhalm der
Schenk von Liebenberg, ✳ unsˀ spismeister, ✳ Dietrich vom Hus, ✳ Nyclaus vom Hus, sin sun, ✳ Johans Uͦlrich vom Hus, ✳ Heinrˀ von Cappell ✳ und ander erber lût genuͦg. ✳ dis
beschach und wart diser brief geben ze Wienn, ✳ an sand Silvestri tag ✳ dez heiligen babstes, ✳ nach Christi gepuͦrd, ✳ tusent drûhundˀt jaren, ✳ darnach in dem sechtzigisten jare,
unsˀr gepurtlichen zit, ✳ in dem ains ✳ und zwaintzigisten ✳ und unsers gewaltes in dem andˀn jare.
✳ Wir, ✳ der ✳ vogenant ✳ he.rzog ✳ Ruodolf, ✳ sterken ✳ disen ✳
prief ✳ mit ✳ dir ✳ undersrift ✳ unser ✳ selbs ✳ hant. ✳ ✳ ✳
Et nos, Ioh̄ dei ✳ et apl̄ice sed̄ gr̃a ✳ el̄tus et ꝯfͥmatus ✳ eccl̄ie ✳
Gurcen̄̄ prefati dn̄i nr̄i ducis Austͥe pͥmꝰ cancell̄ reꝯgnovimꝰ oīa
prenotata. ✳